Акты Маскоўскай дзяржавы

«А́кты Маско́ўскай дзяржа́вы» () — збор дакументаў па палітычнай і ваеннай гісторыі Расіі і сумежных дзяржаў. Выдадзены Імператарскай Акадэміяй навук пад рэдакцыяй Н. А. Папова і Дз. Я. Самаквасава ў 3 тамах у 1890—1901 гадах.

 Змест 
Выданне складаецца з трох тамоў:
 Том 1 (1890): ахоплівае 1571—1634 гады;
 Том 2 (1894): ахоплівае 1635—1659 гады;
 Том 3 (1901): ахоплівае 1660—1664 гады.

У зборніку змешчаны дакументы са справаводства Маскоўскага стала Разраднага прыказа. Матэрыялы асвятляюць арганізацыю станічнай і вартавой службы на поўдні Расіі ў 1570—1590-я гады, будаўніцтва засек (1638), барацьбу з набегамі крымскіх татараў у XVII стагоддзі.

Значная частка дакументаў прысвечана ваеннай гісторыі, якая непасрэдна тычыцца Вялікага Княства Літоўскага і Рэчы Паспалітай:
 ваенныя дзеянні 1614—1618 гадоў;
 Вайна Расіі з Рэччу Паспалітай 1632—1634 гадоў;
 Вайна Расіі з Рэччу Паспалітай 1654—1667 гадоў;
 Вайна Расіі са Швецыяй 1656—1658 гадоў.

Таксама ў выданні ёсць звесткі пра эканамічную і палітычную гісторыю Рэчы Паспалітай і Крыма, становішча служылых людзей, Маскоўскае паўстанне 1662 года.

 Бібліяграфія 
 Акты Московского государства, изданные императорскою Академией наук / под ред. Н. А. Попова. — СПб. : Изд. Акад. наук, 1890—1901. — Т. 1: Разрядный приказ : Моск. стол. — СПб. : Изд. Акад. наук, 1890. — 766 с.
 Акты Московского государства, изданные императорскою Академией наук / под ред. Н. А. Попова. — СПб. : Изд. Акад. наук, 1890—1901. — Т. 2: Разрядный приказ : Моск. стол. : 1635—1659. — СПб. : Изд. Акад. наук, 1894. — XLV, 773 с.
 Акты Московского государства, изданные императорскою Академией наук / под ред. Н. А. Попова. — СПб. : Изд. Акад. наук, 1890—1901. — Т. 3: Разрядный приказ : Моск. стол. : 1660—1664. — СПб. : Изд. Акад. наук, 1901. — XXX, 671 с.

 Крыніцы 

 Літаратура 


Катэгорыя:Крыніцы па гісторыі Расіі
Катэгорыя:Крыніцы па гісторыі Рэчы Паспалітай
Катэгорыя:Выданні гістарычных крыніц
Катэгорыя:Кнігі 1890 года
Катэгорыя:Кнігі 1894 года
Катэгорыя:Кнігі 1901 года